Jobseekerin avulla tehdyt työhakemukset on mahdollista tallentaa pdf-muodossa, tai voit tarvittaessa myös kopioida sen tekstinä. Tämä mahdollistaa sen, että sinun on mahdollista liimata teksti suoraan työnantajan käyttämän rekrytointijärjestelmän kenttään, mikäli työhakemusta ei ole mahdollista liittää mukaan liitetiedostona. Voit liimata tekstin myös sähköpostiin, mikäli työnantaja toivoo hakemuksia sähköpostilla ilman liitteitä.  Kun olet tallentanut työhakemuksen pdf-muodossa tietokoneellesi, voit ladata sen esimerkiksi työnantajan käyttämään rekrytointijärjestelmään liitteenä. Moni työpaikkailmoitus pitää sisällään linkin verkkosivuille, joilla työnhakijaa pyydetään täyttämään hakulomake ja lataamaan työhakemus ja CV liitteinä. Jobseekerin avulla tehdyt asiakirjat on aina mahdollista ladata käyttöön pdf-muodossa, sillä kaikista eri tiedostomuodoista se on universaalein ja laajimmin hyväksytty.  Pdf-muodossa olevan työhakemuksen voi lähettää työnantajalle myös sähköpostin liitteenä. On kuitenkin tärkeää huomioida, että työhakemusta ei kannata lähettää sähköpostilla tai liitteenä jollei näin erityisesti pyydetä. Mikäli työpaikkailmoituksesta ei käy ilmi, kuinka työpaikkaa on haettava, voit hyvin ottaa työnantajaan yhteyttä ja kysyä millä tapaa he haluavat vastaanottaa työhakemukset. Syy rekrytointijärjestelmien käytön yleistymiseen on nykyinen tietosuojakäytäntö, joka vaatii että henkilötietoja ei saa säilyttää pidempään kuin tarpeellista. Työnhaun suhteen tämä tarkoittaa usein työpaikan täyttämiseen asti. Rekrytointijärjestelmästä tiedot on helpompi poistaa kuin sähköpostista.